《挽王惠肃公》
明代·苏葵

忆昔儿童日，曾闻君实名。乾坤开泰运，山岳降神灵。

史重皋陶德，天垂傅说星。怀贤不可见，太息向苍冥。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。